לורנס רופ

לורנס רופ (בגרמנית: Laurence Rupp; נולד ב-10 באוגוסט 1987) הוא שחקן אוסטרי, הידוע ממשחקו בסדרת הטלוויזיה של נטפליקס, "ברברים".

 ביוגרפיה 
לורנס רופ נולד בווינה, אוסטריה ב-10 באוגוסט 1987. 

הוא משחק מאז שהיה ילד. הוא שיחק בסדרת הטלוויזיה "המפקח רקס" משנת 1999. לאחר מכן, רופ התמסר ללימודיו בבית הספר ומדי פעם הופיע בתפקידים קטנים מול המצלמה, כולל בשנת 2001 בסרט הטלוויזיה "טום וכנופיית הבונה".

זמן קצר לאחר שסיים את לימודיו בתיכון בשנת 2006, הבמאי אנדראס פרוצ'סקה ליהק אותו לסרט האימה "In 3 Days You're Dead". אופרת הסבון האוסטרית "Mitten im 8en", בה השתתף רופ בשנת 2007, בוטלה לאחר 56 פרקים בגלל ירידה במדרוג.Die Presse: ORF: "Mitten im Achten" wird eingestellt, 13. Juni 2007 באותה שנה שיחק גם בסרט הקומדיה השווייצרי של מייק אשמן, "Tell".

משנת 2010 ואילך למד רופ דרמה בסמינר מקס ריינהרדט בווינה. מספטמבר 2013 הוא היה חבר באנסמבל השחקנים בבורגתיאטר בווינה. מעונת 2017/2018 עבר לשחק בברלינר אנסמבל בהנחיית אוליבר ריס.

משנת 2020, רופ מככב בתפקיד ראשי בסדרת הטלוויזיה של נטפליקס, "ברברים" בתפקיד "ארמיניוס".

עבור משחקו בסדרת הטלוויזיה "שוטרים" הוענק לו פרס הקולנוע האוסטרי לשנת 2019 בקטגוריה "התפקיד הראשי הטוב ביותר".Preisträger/Innen Österreichischer Filmpreis 2019. Abgerufen am 30. Jänner 2019.

בשנת 2025 החל לשחק בסדרת הטלוויזיה ההיסטורית-אפית "עליית העורב" (אנ') של רשת הטלוויזיה ההונגרית "TV2" (אנ') שם גילם את דמותו של אלברכט השני, מלך גרמניה שעזר להדוף את האימפריה העות'מאנית במהלך המצור על בלגרד. 

 חיים אישיים 
ב-12 בנובמבר 2007 נולד בנו הראשון עם השחקנית האוסטרית סברינה רייטר. בני הזוג נפרדו לאחר הלידה.

במרץ 2015 נולד בנו השני, מהשחקנית הגרמנית פאולה שרם.B.Z. Berlin: TV-Star Paula Schramm spielt die Mutter-Rolle. Artikel vom 5. Mai 2015, abgerufen am 7. November 2015.
קישורים חיצוניים

 הערות שוליים 

קטגוריה:שחקני קולנוע וטלוויזיה אוסטרים
קטגוריה:שחקני תיאטרון אוסטרים
קטגוריה:שחקנים ילדים
קטגוריה:אוסטרים שנולדו ב-1987